rejauldu/bengali-wikipedia huggingface dataset:
গুন্ডা ১৯৭৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আলমগীর কুমকুম। এটি ঔপন্যাসিক অ্যান্থনি হপ-এর প্রিজনার অব জেন্দা উপন্যাস অবলম্বনে নির্মিত। ছায়াছবিটির চিত্রনাট্য লিখেছেন পরিচালক আলমগীর কুমকুম এবং সংলাপ লিখেছেন আশীষ কুমার লোহ। এতে প্রধান চরিত্রে অভিনয় করেছেন কবরী সারোয়ার, রাজ্জাক, খলিল উল্লাহ খান, আলমগীর প্রমুখ। অভিনেতা খলিল উল্লাহ খান এই চলচ্চিত্রটিতে অভিনয়ের মাধ্যমে ২য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।   কাহিনি সংক্ষেপ  বসতিতে বড় হওয়া সুন্দরী বীনা অন্যের পকেট মেরে ও ছিনতাই করে জীবিকা নির্বাহ করে। একদিন বাহাদুরের পকেট মারতে গিয়ে ধরা খায়। আরেকদিন বিশাল সম্পত্তির অধিকারী এক মহিলার বিশ্বস্ত কর্মচারী খায়রুল আলমের টাকা-পয়সা ছিনতাই করে। খায়রুল আলম বাহাদুরকে দায়িত্ব দেয় বীনাকে খুঁজে দিতে যাতে সে প্রিন্সেস সুলতানার পরিবর্তে তাকে তার মালকিনের কাছে নিয়ে যাতে পারে। বাহাদুর সম্পত্তির অর্ধেক পাওয়ার আশায় রাজি হয়। বাহাদুর মিথ্যে খুনের ঘটনা সাজিয়ে বীনাকে রাজি করায়। খায়রুল আলম ও বাহাদুর বীনাকে চৌধুরী মঞ্জিলে নিয়ে যায়। কিন্তু সেখানে তাদের আসল পরিচয় জানতে পেরে সকলে বিস্মিত হয়।   শ্রেষ্ঠাংশে   কবরী সারোয়ার - বীনা/প্রিন্সেস সুলতানা  রাজ্জাক - বাহাদুর  খলিল উল্লাহ খান - খায়রুল আলম  সুমিতা দেবী - সুলতানার দাদী  আলমগীর - শাহরিয়ার  নারায়ণ চক্রবর্তী - মি. রহমান  আশীষ কুমার লোহ - হালিম মাস্তান  আনিস - কালু  বাবর  টেলি সামাদ - জব্বার  মিরানা জামান - বীনার মা  সুষমা আলম - সুন্দরী  চন্দনা - বাহাদুরের প্রেমিকা  দীন মোহাম্মাদ  মতি - ফজু মিয়া  রবিউল - লালু  পরাণ বাবু  রঞ্জু আহমেদ  ফরিদ আলী   সঙ্গীত  গুন্ডা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, মোহাম্মদ আলী সিদ্দিকী, ও ফেরদৌস ওয়াহিদ।  গানের তালিকা    পুরস্কার  ২য় জাতীয় চলচ্চিত্র পুরস্কারঃ  বিজয়ী: শ্রেষ্ঠ পার্শ্বচরিত্রে অভিনেতা - খলিল উল্লাহ খান।   তথ্যসূত্র    বহিঃসংযোগ   বিষয়শ্রেণী:১৯৭৬-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৭:১৯, ১৪ জুন ২০২০ (ইউটিসি) মাহমুদুল হাসান সোহাগ  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () পূর্বের আলোচনায় নিবন্ধটিকে অযৌক্তিকভাবে উল্লেখযোগ্য ধরে নেয়া হয়েছে। উল্লেখিত পুরস্কারসমূহ নিজেই উল্লেখযোগ্য নয়। আর প্রধানমন্ত্রীর কাছ থেকে তিনি একুশে পদক পান নি যে পদক পেলেই উল্লেখযোগ্য হয়ে গেলো। এধরণের বিশেষ সম্মানমা/রাষ্ট্রপতি পদক ইত্যাদি ইতোমধ্যে বহু বিশ্ববিদ্যালয়ের বহু শিক্ষার্থী পেয়েছেন, তারা সবাই উল্লেখযোগ্য হয়ে যান নি এবং সবার নিবন্ধও তৈরি করা হয় নি। নিবন্ধ তাদেরই তৈরি হয়ে থাকে যারা স্ব-স্ব ক্ষেত্রে বিশেষ এবং উল্লেখযোগ্য অবদান রাখার মাধ্যমে বিশ্বকোষীয় উল্লেখযোগ্যতায় উত্তীর্ণ হয়েছেন। উদ্যোক্তা হিসেবে তিনি জাতীয় বা আন্তর্জাতিক পুরস্কার পান নি যে পুরস্কারের গ্রহণযোগ্যতা আছে এবং ইতোমধ্যে তা উল্লেখযোগ্য হিসেবে সর্বজনবিদিত। তিনি পেছেয়েন "আনোয়ারুল কাদির ইনোভেটর অ্যাওয়ার্ড", "প্রথম আলো উদীয়মান তরুণ উদ্যোক্তা সম্মাননা"..। আর এসব সংবাদের জন্য আমরা তাকে উল্লেখযোগ্য ধরে নিচ্ছি। আমরা প্রায়ই সংবাদপত্র এবং বিশ্বকোষের মধ্যে পার্থক্য করতে ভুলে যাই, তাই সংবাদ/বিজ্ঞপ্তি এসবের ভিত্তিতে আমরা বিষ্বকোষীয় উল্লেখযোগ্যতা মাপছি। এবং এখানে এও  উল্লেখযোগ্য যে নিবন্ধ প্রণেতার উইকিতে এই নিবন্ধ ব্যতীত বিশেষ কোন অবদান নেই, ফলে এটিকে স্বপ্রণোদিত/আত্মপ্রচারণামূলক নিবন্ধ ভাবার যথেষ্ঠ অবকাশ রয়েছে। ~মহীন (আলাপ) ১১:৪২, ৮ জুন ২০২০ (ইউটিসি)   নিবন্ধে দেওয়া একটি তথ্যসূত্রও সতন্ত্রভাবে নিবন্ধটির উল্লেখযোগ্যতার মানদণ্ড পূরণ করে না। সবগুলো তথ্যসূত্র হয় অনির্ভরযোগ্য, গ্রুপকে নিয়ে অথবা ব্যক্তির সাক্ষাৎকার প্রভৃতি। নিবন্ধ প্রণেতার নিবন্ধে সম্পাদনার ধরণও অনেকটা বিজ্ঞাপনী। অপসারণ করে রকমারি.কম-এ পুনর্নির্দেশ করার প্রস্তাব করছি।~ যুদ্ধমন্ত্রী আলাপ ১৫:২৩, ৮ জুন ২০২০ (ইউটিসি)  স্বপ্রণোদিত ও বিজ্ঞাপনের কাজে উইকিপিডিয়া ব্যবহার।কায়সার আহমাদ (আলাপ) ১২:৪৫, ৯ জুন ২০২০ (ইউটিসি)  বলার অবকাশ রাখে না যে উনি তরুনদের মাঝে ব্যাপকভাবে পরিচিত, কিন্তু উইকিপিডিয়ার নীতিমালা বিশ্লেষনে নিবন্ধটির উল্লেখযোগ্যতার মানদণ্ড পূরণ করার মতো কোন তথ্য বা তথ্যসূত্র নাই। --NahidHossain (আলাপ) ১৩:৪৮, ১৩ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তুষার সাধু হলেন একজন গুজরাতি, ভারতীয় অভিনেতা। তাঁর অভিনীত কাজ হলো- কেম ছো?, পি এম নরেন্দ্র মোদি।  চলচ্চিত্র   কেম ছো?  পি এম নরেন্দ্র মোদি  ওয়েব সিরিজ   ইতনা তো হাম হি সাকতে হ্যা  তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:গুজরাতি অভিনেতা বিষয়শ্রেণী:গুজরাতের ব্যক্তি বিষয়শ্রেণী:গুজরাতি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা
১৭৮৬ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নীত হয়। ২৭টি ওয়ার্ড নিয়ে গঠিত শহরটি বর্তমানে।  প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটি (নিকার) ২১ অক্টোবর ২০১৯ তারিখে ফরিদপুর সিটি কর্পোরেশন প্রতিষ্ঠায় শর্তসাপেক্ষে চূড়ান্ত অনুমোদন দিয়েছে। ফরিদপুর বিভাগ কার্যকর হলেই এর মর্যাদা পাবে ফরিদপুর।   ইতিহাস   ফরিদপুর শহর দেশের দক্ষিণ পশ্চিমাংশে অবস্থিত। প্রসিদ্ধ কামেল শাহ শেখ ফরিদউদ্দীনের নামে এ জেলার নাম ফরিদপুর হয়। পূর্বে ফতেহ আলীর নামে এলাকাটি ফতেহবাদ নামে পরিচিত ছিল। ১৭৮৬ সালে লর্ড ডালহৌসী ঢাকা জেলাকে ভেঙ্গে ফরিদপুর জেলা সৃষ্টি করেন। কিছু কালপর ১৮৬৯ সালে ফরিদপুর শহরকে পৌরসভায় রুপান্তর করা হয়। ২২.৩৯ বর্গ কিলোমিটার আয়তনের এ পৌরসভায় ৯টি ওয়ার্ড রয়েছে। ফরিদপুর পৌরসভা ১৯৮৩ সালে “গ’’ থেকে “খ’’ শ্রেণীতে এবং ১৯৮৬ সালে “খ’’ থেকে “ক’’ শ্রেণীতে উন্নতী হয়। ১৪ টি মৌজায় ৩৬ মহল্লা নিয়ে ৯টি ওয়ার্ড বিশিষ্ট্য ফরিদপুর পৌরসভা জনগণের সেবা করে চলেছে। ২০০৯ সনে পৌরসভার জনসংখ্যা ছিল ১,৩৫,৮৩৭  জন। বর্তমান জনসংখ্যা বৃদ্ধির হার ৩.৯১%। ধারণা করা হয় আগামী ২০৩০ সালে জনসংখ্যা হবে ৩,২১,৯২২ জন।  বহিঃসংযোগ   ফরিদপুর পৌরসভার অফিসিয়াল ওয়েবসাইট  বিষয়শ্রেণী:ফরিদপুর জেলার পৌরসভা
ডান|105px পশ্চিমভাগ তাম্রশাসন বা চন্দ্রপুর তাম্রশাসন মৌলভীবাজারের রাজনগর উপজেলার পশ্চিমভাগ গ্রামে প্রাপ্ত একটি তাম্রশাসন। এটি দক্ষিণ-পূর্ব বাংলার চন্দ্রবংশীয় রাজাদের প্রণীত ও এখন পর্যন্ত আবিষ্কৃত বারোটি তাম্রশাসনের অন্যতম। চন্দ্রবংশীয় রাজা শ্রীচন্দ্র রাজত্বের পঞ্চম বর্ষে, আনুমানিক ৯৩৫ খ্রিষ্টাব্দে, ব্রাহ্মণদের ভূমিদানের দলিলস্বরূপ শাসনটি জারি করেন। ১৯৬০ এর দশকে আবিষ্কারের পর কমলাকান্ত গুপ্ত উত্তরবঙ্গীয় নাগরী লিপিতে সংস্কৃত ভাষায় লেখা শাসনটির পাঠোদ্ধার করেন। তাম্রশাসনে বৌদ্ধধর্মীয় রাজা শ্রীচন্দ্র ছয় হাজার ব্রাহ্মণকে জমি অনুদান দেন, যা ইতিহাসবিদদের মতে অনন্য। শাসনে শ্রীহট্ট অঞ্চলের নয়টি মঠে ভূমি অনুদানের মাধ্যমে শ্রীচন্দ্র নিজ নামে অধুনালুপ্ত চন্দ্রপুর বিশ্ববিদ্যালয় প্রতিষ্ঠা করেন বলে ধারণা করা হয়। পশ্চিমভাগ শাসনের মাধ্যমেই চন্দ্র রাজবংশ সম্পর্কে বিস্তারিত জানা যায়। এছাড়া শাসনটি সমকালীন পাল সাম্রাজ্যের রাজনৈতিক অবস্থা, বিশেষ করে সাম্রাজ্যে কম্বোজ রাজবংশের উত্থানের ধারণাকে সুপ্রতিষ্ঠিত করে। সিলেট বা তৎকালীন শ্রীহট্টের পুণ্ড্রবর্ধনে অন্তর্ভুক্তির পাশাপাশি পশ্চিমভাগ তাম্রশাসন থেকে মধ্যযুগীয় বাংলার সমাজব্যবস্থা সম্পর্কেও ব্যাপক ধারণা পাওয়া যায়। (বাকি অংশ পড়ুন...)
পৌষ ( ;  ;  ) বা পুষ্য হল হিন্দু পঞ্জিকার দশম মাস, গ্রেগরীয় বর্ষপঞ্জির ডিসেম্বর-জানুয়ারির সাথে মিল রয়েছে। ভারতীয় জাতীয় বর্ষপঞ্জিতে, পৌষও বছরের দশম মাস, ২১ ডিসেম্বর শুরু হয় এবং ১৯ জানুয়ারি শেষ হয়।Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix.   হিন্দু চান্দ্রসৌর বর্ষপঞ্জিতে, পৌষ শুরু হয় বছরের একই সময়ে পূর্ণিমা বা অমাবস্যা দিয়ে। যেহেতু ঐতিহ্যগত হিন্দু পঞ্জিকা চন্দ্রকলা অনুসরণ করে, তাই হিন্দু সৌর পঞ্জিকা মাসগুলির বিপরীতে পৌষের শুরু এবং শেষের তারিখগুলি বছরে পরিবর্তিত হয়। পৌষ শীতকালীন (হেমন্ত ও শিশির ঋতু) মাস। পৌষের চান্দ্র মাস সৌর মাসের ধনু মাসের সাথে সমাপতিত করে।  উৎসব পৌষ বহুলা অমাবস্যার দিনটি সিংহাচলমের শ্রী বরাহ লক্ষ্মী নরসিংহ স্বামীবরী মন্দিরে থেপ্পোৎসবম (ভাসা উৎসব) হিসেবে পালিত হয়। উৎসব মূর্তিগুলিকে পালকিতে করে বরাহ পুষ্করিণীতে নিয়ে যাওয়া হয়।  তথ্যসূত্র  বিষয়শ্রেণী:হিন্দু পঞ্জিকার মাস
thumb|ফরসাইদ পার্ক মার্কিন যুক্তরাষ্ট্রের জর্জিয়া অঙ্গরাজ্যের সাভানা নগরীর কেন্দ্রে অবস্থিত একটি বৃহৎ উন্মুক্ত পৌর সবুজ এলাকা thumb|right|ভারতের কোল্লাম নগরীর আশ্রমম ময়দানটি কেরালা রাজ্যের সব নগরীর মধ্যে বৃহত্তম উন্মুক্ত পৌর সবুজ এলাকা।  ভূমি-ব্যবহার পরিকল্পনার আলোচনায় পৌর সবুজ এলাকা বলতে কোনও পৌর এলাকাতে উদ্যান ও অন্যান্য সবুজ এলাকা যেমন গাছপালা, জলাশয় (নীল এলাকা নামেও পরিচিত) ও অন্যান্য প্রকারের প্রাকৃতিক পরিবেশের জন্য সংরক্ষিত উন্মুক্ত স্থানকে বোঝায়। বেশিরভাগ পৌর উন্মুক্ত এলাকা সবুজ হয়ে থাকে, তবে কদাচিৎ অন্যান্য ধরনের উন্মুক্ত এলাকাও দেখা যায়। পৌর সবুজ এলাকা বিভিন্ন ধরনের হতে পারে, খেলার মাঠ থেকে শুরু করে উচ্চমাত্রায় রক্ষণাবেক্ষণাধীন পরিবেশ হয়ে আপেক্ষিক প্রাকৃতিক পরিবেশ পর্যন্ত এগুলির বিস্তার।  সাধারণত জনসাধারণের জন্য উন্মুক্ত হলেও পৌর সবুজ এলাকাগুলি কদাচিৎ ব্যক্তিমালিকানাধীন হতে পারে, যেমন উচ্চশিক্ষা প্রতিষ্ঠানের প্রাঙ্গন, স্থানীয় লোকালয় নিয়ন্ত্রিত বাগান, ব্যবসায়িক বা অব্যবসায়িক প্রতিষ্ঠানের আঙিনা, ইত্যাদি। শহর বা নগরীর সীমানার বাইরে অবস্থিত সবুজ এলাকা, যেমন রাজ্য উদ্যান বা জাতীয় উদ্যান বা গ্রামাঞ্চলের খোলা এলাকাকে পৌর সবুজ এলাকা হিসেবে গণ্য করা হয় না। সড়ক, ময়দান ও বাঁধানো চত্বর ভূমি ব্যবহার পরিকল্পনাতে পৌর সবুজ এলাকা, এমনকি কখনও কখনও পৌর উন্মুক্ত এলাকার সংজ্ঞার মধ্যে পড়ে না।  পৌর সবুজ এলাকাগুলি এদের চারপাশে বসবাসকারী ব্যক্তি ও সম্প্রদায়গুলির স্বাস্থ্যের উপর ব্যাপক ও দীর্ঘস্থায়ী ইতিবাচক প্রভাব ফেলে।  পৌর সবুজায়ন (Urban greening) নীতিসমূহ কোনও সম্প্রদায়কে পুনরুজ্জীবিত করতে, স্বাস্থ্যসেবার আর্থিক বোঝা কমাতে ও জীবনযাত্রার মান বৃদ্ধি করতে গুরুত্বপূর্ণ ভূমিকা রাখে। বেশিরভাগ নীতি সম্প্রদায়ের উপকার এবং পৌর উন্নয়নের নেতিবাচক প্রভাবগুলি (যেমন পৃষ্ঠগড়ানো পানি ও পৌর উত্তাপ দ্বীপ ক্রিয়া) হ্রাসের উপরে জোর দিয়ে থাকে। ঐতিহাসিকভাবে তুলনামূলকভাবে ধনবান ও বিশেষাধিকারভোগী শ্রেণীর লোকদের কাছে পৌর সবুজ এলাকাগুলিতে প্রবেশাধিকারের সুযোগ বেশি থাকে। এ কারণে সম্প্রতি পৌর সবুজায়নে পরিবেশগত ন্যায়বিচার সংক্রান্ত উদ্বেগগুলির উপরে এবং সবুজায়ন প্রক্রিয়াতে সম্প্রদায়ের সক্রিয় অংশগ্রহণের উপরে উত্তরোত্তর বেশি করে জোর দেওয়া হচ্ছে। বিশেষ করে যেসমস্ত নগরীর অর্থনৈতিক অবক্ষয় ঘটেছে (যেমন মার্কিন যুক্তরাষ্ট্রের মরিচা বলয়ে অবস্থিত নগরীগুলি) সেগুলিতে পৌর সবুজায়ন সম্প্রদায়ের পুনরুজ্জীবনে ব্যাপক প্রভাব রাখছে।   স্বাস্থ্যের উপর প্রভাব  বিশ্ব স্বাস্থ্য সংস্থার মতে পৌর সবুজ এলাকাগুলি মানব স্বাস্থ্যের জন্য গুরুত্বপূর্ণ। এই এলাকাগুলি মানসিক ও শারীরিক স্বাস্থ্যের উপর ইতিবাচক প্রভাব ফেলে। পৌর সবুজ এলাকাগুলির গাছপালা তাপমাত্রা নাতিশীতোষ্ণ রাখতে ও বায়ুদূষণ হ্রাস করতে অবদান রাখে। যেসব সম্প্রদায়ে সবুজ এলাকা বেশি, তাদের স্বাস্থ্যের মান সাধারণত উন্নত অনুভূত হয়। পৌর উন্মুক্ত সবুজ এলাকাগুলি উপবিষ্ট জীবনযাপন পদ্ধতির কারণে সৃষ্ট বিভিন্ন দীর্ঘমেয়াদী রোগের বিস্তার ও তীব্রতা হ্রাস করতে, মানসিক কল্যাণ বাড়াতে এবং জলবায়ু পরিবর্তনের কারণে সম্প্রদায়ব্যাপী স্বাস্থ্যের উপরে নেতিবাচক প্রভাব হ্রাসের সাথে প্রত্যক্ষভাবে জড়িত।  তথ্যসূত্র  বিষয়শ্রেণী:পৌর গণউদ্যান বিষয়শ্রেণী:নগর পরিকল্পনা বিষয়শ্রেণী:নগর গবেষণা ও পরিকল্পনা পরিভাষা বিষয়শ্রেণী:সবুজপথ বিষয়শ্রেণী:আঞ্চলিক উদ্যান বিষয়শ্রেণী:সুরক্ষিত এলাকা বিষয়শ্রেণী:অঞ্চলবিভাজন বিষয়শ্রেণী:পৌর সার্বজনিক উদ্যান বিষয়শ্রেণী:সংরক্ষিত অঞ্চল
thumb|upright=1.3|একটি জাল ইউনাইটেড স্টেটস সিরিজ 1974 $100 বিল, উভয় পক্ষের "কনট্রেফ্যান" সহ ওভার-স্ট্যাম্পযুক্ত। ব্রিটিশ মিউজিয়াম, লন্ডনে প্রদর্শন করা হয়।  জাল টাকা হল একটি রাষ্ট্র বা সরকারের আইনি অনুমোদনের বাইরে উৎপাদিত মুদ্রা, সাধারণত সেই মুদ্রার অনুকরণ করার ইচ্ছাকৃত প্রচেষ্টায় এবং এর প্রাপককে প্রতারিত করার জন্য। জাল অর্থ উৎপাদন করা বা ব্যবহার করা জালিয়াতি বা জালিয়াতির একটি রূপ, এবং বিশ্বের সমস্ত বিচারব্যবস্থায় এটি অবৈধ। টাকা জাল করার ব্যবসা প্রায় অর্থের মতোই পুরানো: ধাতুপট্টাবৃত অনুলিপি (ফোরি নামে পরিচিত) পাওয়া গেছে লিডিয়ান কয়েন, যা প্রথম পশ্চিমা মুদ্রার মধ্যে বলে মনে করা হয়। কাগজের টাকা প্রবর্তনের আগে, জাল করার সবচেয়ে প্রচলিত পদ্ধতি ছিল খাঁটি সোনা বা রূপার সাথে বেস ধাতু মিশিয়ে তৈরি করা। জাল করার আরেকটি ধরণ হল জাল নির্দেশের প্রতিক্রিয়ায় বৈধ মুদ্রকদের দ্বারা নথি তৈরি করা। দ্বিতীয় বিশ্বযুদ্ধের সময়, নাৎসিরা ব্রিটিশ পাউন্ড এবং আমেরিকান ডলার জাল করেছিল। আজ, কিছু সেরা জাল নোটকে সুপারডলার বলা হয় কারণ তাদের উচ্চ মানের এবং আসল মার্কিন ডলারের অনুকরণ। ২০০২ সালে মুদ্রা চালু হওয়ার পর থেকে ইউরো নোট এবং মুদ্রার উল্লেখযোগ্য জালকরণ ঘটেছে, তবে মার্কিন ডলারের তুলনায় যথেষ্ট কম।  জাল টাকার সমাজের উপর যে কিছু খারাপ প্রভাব রয়েছে তার মধ্যে রয়েছে প্রকৃত টাকার মূল্য হ্রাস; অর্থনীতিতে প্রচলিত অর্থের বৃদ্ধির ফলে দাম বৃদ্ধি (মুদ্রাস্ফীতি)- অর্থ সরবরাহ-এ অননুমোদিত কৃত্রিম বৃদ্ধি; কাগজের টাকার গ্রহণযোগ্যতা হ্রাস; এবং ক্ষতি, যখন ব্যবসায়ীরা ব্যাংক দ্বারা সনাক্ত করা জাল টাকার জন্য অর্থ ফেরত পায় না, এমনকি যদি তা বাজেয়াপ্ত করা হয়। ঐতিহ্যগতভাবে, জাল বিরোধী ব্যবস্থাগুলির মধ্যে রয়েছে সূক্ষ্ম বিবরণ সহ বিলগুলিতে ইন্ট্যাগ্লিও মুদ্রণ যা অ-বিশেষজ্ঞদের সহজেই জালিয়াতি সনাক্ত করতে দেয়। মুদ্রায়, "মিল্ড" বা "রিডেড" (সমান্তরাল খাঁজ দিয়ে চিহ্নিত) প্রান্ত ব্যবহার করা হয় দেখানোর জন্য যে কোনও মূল্যবান ধাতু স্ক্র্যাপ করা হয়নি।  তথ্যসূত্র      Category:মুদ্রাবিদ্যা Category:প্রতারণা
thumb|right|250px|দেমোফোন অ্যাথ্রাকে মুক্ত করছে। দেমোফোন (প্রাচীন গ্রিক: Δημοφῶν/Δημοφόων) ছিলেন অ্যাথেন্সের রাজা। পিন্দারের মতে, তিনি থেসেউস ও ফাইদ্রার পুত্র এবং আকামাসের ভাই।Pseudo-Apollodorus, Bibliotheca, Epitome of Book 4, 1. 18।Diodorus Siculus, Library of History, 4. 62. 1। আবার অনেকে মনে করেন দেমোফোনের মা ছিল আইওপ, ইফিক্লসের কন্যা।Stesichorus fragment 193. 23-24; Iope is also mentioned by Plutarch in Theseus, 29. 1।  তিনি ট্রোজান যুদ্ধে অংশগ্রহণ করেছিলেন এবং ট্রয়ের ঘোড়া নিয়ে শহরে যারা ঢুকেছিল তাদের একজন ছিলেন। তিনি ও তার ভাই মিলে তাদের দাদী অ্যাথ্রাকে মুক্ত করেছিল। তাকে দিয়সকুরি বন্দী করেছিল এবং তিনি হেলেনের পরিচারিকা হিসেবে কিছুদিন কাজ করেছিলেন। তারা দুই ভাই তাকে বাড়ি ফিরিয়ে নিয়ে আসে।Pseudo-Apollodorus, Bibliotheca, Epitome of Book 4, 5. 22।  ট্রোজান যুদ্ধ থেকে বাড়ি ফিরার পথে থ্রাকে রাজ্যে যাত্রাবিরতিকালে সেখানে তিনি থ্রাকের রাজা ল্যুকুর্গুসের কন্যা ফিল্লিসকে বিয়ে করে। বিয়ের পরদিন তার থ্রাকে ছেড়ে যেতে হয়েছিল এবং ফিল্লিসের কাছে প্রতিজ্ঞা করেছিল যে সে খুব তাড়াতাড়ি ফিরে আসবে। ফিল্লিস তাকে একটি ছোট বাক্স দিয়ে বলেছিল থ্রাকে ফিরে আসার সকল আশা শেষ না হওয়া পর্যন্ত এই বাক্স না খুলতে। দেমোফোন সাইপ্রাসে বসতি স্থাপন করে এবং ফিল্লিসকে ভুলে গিয়েছিল। ফিল্লিস প্রতিদিন সমুদ্র পাড়ে এসে তার জাহাজের জন্য অপেক্ষা করত এবং প্রতিদিনই ফিরে যেতে লাগল। নির্দিষ্ট দিন পার হয়ে গেলে সে শোকে মারা যায় বা ফাঁসিতে ঝুলে আত্মহত্যা করে। একদিন দেমোফোন কৌতূহল বশত বাক্সটি খুলে এবং সেখানে ভীতিকর কিছু দেখে তিনি তার ঘোড়ায় চরে। পাগলের মত ঘোড়ায় চালিয়ে যাওয়ার পথে ঘোড়া থেকে পরে যায় এবং তার তলোয়ারের উপর পরে তার মৃত্যু হয়।Pseudo-Apollodorus, Bibliotheca, Epitome of Book 4, 6. 16-17।Hyginus, Fabulae, 59।Ovid, Heroides, 2। অন্য এক বিবরণে পাওয়া যায় যে, তিনি ফিরে এসেছিলেন কিন্তু ততদিনে ফিল্লিস মারা যায়। যখন তিনি প্রাণহীন বাদাম গাছকে জড়িয়ে ধরেন তখন গাছটি প্রাণ ফিরে পায়। বলা হয় ফিল্লিস মৃত্যুর পর এই গাছে রূপান্তরিত হয়েছিল।Servius on Virgil's Eclogues, 5. 10। দেমোফোন ও ফিল্লিসের ওক্সিন্তেস নামে একটি পুত্র ছিল।  তথ্যসূত্র  বিষয়শ্রেণী:অ্যাথেন্সের রাজা বিষয়শ্রেণী:ট্রোজান যুদ্ধের ব্যক্তিত্ব বিষয়শ্রেণী:থেসেউসের বংশধর বিষয়শ্রেণী:গ্রিক পুরাণের রাজা
প্রতিমা দেবী (৯ই এপ্রিল ১৯৩৩ – ৬ই এপ্রিল ২০২১) একজন ভারতীয় অভিনেত্রী ছিলেন। কন্নড় চলচ্চিত্রে কাজের জন্য তিনি বিশেষ ভাবে পরিচিত। ১৯৪৭ সালের চলচ্চিত্র কৃষ্ণলীলায় অভিনয়ের মাধ্যমে তিনি আত্মপ্রকাশ করেন। তিনি জগন্মোহিনী (১৯৫১) চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। তিনি ৬০টিরও বেশি চলচ্চিত্রে অভিনয় করেছেন।   জীবনী  প্রতিমা দেবী ১৯৩৩ সালের ৯ই এপ্রিল কাল্লাদকা শহরে জন্মগ্রহণ করেন। এই শহরটি পূর্ববর্তী মাদ্রাজ প্রেসিডেন্সির দক্ষিণ কানাড়া অঞ্চলে (বর্তমানে কর্ণাটক) অবস্থিত। তাঁর জন্ম নাম ছিল মোহিনী। তাঁর বাবা ও মায়ের নাম ছিল যথাক্রমে উপেন্দ্র শেনয় এবং সরস্বতীবাই। তিনি বাবা মায়ের চার সন্তানের মধ্যে চতুর্থ ছিলেন। চার বা পাঁচ বছর বয়সে তিনি তাঁর বাবাকে হারিয়েছিলেন; এরপর পরিবারটি প্রথমে ম্যাঙ্গালোরে এবং তারপর আহমেদাবাদ চলে যায়। সেখানে তাঁর জামাইবাবু বুনানি দ্বারা প্রস্তুত কাপড়ের একটি ব্যবসা চালাতেন। এরপর তাঁরা উড়ুপিতে বসবাস শুরু করেন। এইখানেই তিনি চলচ্চিত্র দেখার প্রতি আকৃষ্ট হন। এম. এস. সুব্বুলক্ষ্মীর ১৯৪১ সালের তামিল চলচ্চিত্র সাবিত্রীতে নারদের চরিত্রে অভিনয় দেখে তিনি অভিনয়জীবনের প্রতি গভীরভাবে আকৃষ্ট হন।  কৃষ্ণলীলা (১৯৪৭) চলচ্চিত্রে প্রবেশের আগে তিনি ১১ বছর বয়সে পেশাদার থিয়েটারে যোগ দেন। এই চলচ্চিত্রে, তিনি কেম্পরাজ উরসের সাথে অভিনয় করেন এবং এরই সেটে তাঁর ভাবী স্বামী ডি. শঙ্কর সিং এর সাথে দেখা হয়। তিনি ১৯৫১ সালে জগন্মোহিনী চলচ্চিত্রে প্রথম মুখ্য ভূমিকায় অভিনয় করেছিলেন। এটি প্রথম কন্নড় ছবি, যেটি বক্স-অফিসে ১০০ দিন পূর্ণ করেছিল। মেকআপ সুবান্নার পাশাপাশি দাল্লালি (১৯৫২) তাঁর আরেকটি বড় সাফল্য। তিনি যে সব ছবিতে অভিনয় করেছেন তার অধিকাংশই মহাত্মা ফিল্মসের ব্যানারে তাঁর স্বামীর প্রযোজনায় নির্মিত।  তাঁর চারটি সন্তান ছিল: পুত্র রাজেন্দ্র সিং বাবু, যিনি ছিলেন একজন চলচ্চিত্র পরিচালক। এছাড়া সংগ্রাম সিং এবং জয়রাজ সিং। এছাড়া কন্যা বিজয়লক্ষ্মী সিং ছিলেন একজন অভিনেত্রী এবং প্রযোজক। ২০২১ সালের ৬ই এপ্রিল মহীশূরের সরস্বতীপুরায় নিজের বাসভবনে ৮৮ বছর বয়সে তিনি মারা যান।  চলচ্চিত্রের তালিকা   কৃষ্ণলীলা (১৯৪৭)...গোপী  শিব পার্বতী (১৯৫০)  জগন্মোহিনী (১৯৫১)  শ্রী শ্রীনিবাস কল্যাণ (১৯৫২)  দাল্লালি (১৯৫২)  চঞ্চলা কুমারী (১৯৫৩)  মুত্তিদেল্লা চিন্না (১৯৫৪)  মাদিদ্দুন্নু মহারায়া (১৯৫৪)  শিবশরণে নাম্বেক্কা (১৯৫৫)  প্রভুলিঙ্গ লীলে (১৯৫৭)  মঙ্গল সূত্র (১৯৫৯)  শিবলিঙ্গ সাক্ষী (১৯৬০)  রাজা সত্যব্রত (১৯৬১)  ভক্ত চেঠা (১৯৬১)...গৌরী  শ্রী ধর্মস্থল মহাত্মে (১৯৬২)  পালিগে বন্দদ্দে পঞ্চামৃত (১৯৬৩)  পাতাল মোহিনী (১৯৬৫)  নাগারহাভু (১৯৭২)  নাগকন্যে (১৯৭৫)  নারদ বিজয় (১৯৮০)  ভারি ভরজারি বেটে (১৯৮১)  ধরণী মন্ডলা মধ্যদলগে (১৯৮৩)  রামা শামা ভামা (২০০৫)  পুরস্কার  ২০০১–০২: কর্ণাটক সরকার দ্বারা ডাঃ রাজকুমার পুরস্কার  তথ্যসূত্র   বহিঃসংযোগ     বিষয়শ্রেণী:১৯৩৩-এ জন্ম বিষয়শ্রেণী:২০২১-এ মৃত্যু বিষয়শ্রেণী:উড়ুপি জেলার ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:কন্নড় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
thumb|upright=1.3| David Teniers the Younger: মহিলা তীর্থযাত্রী  তীর্থযাত্রা নৈতিক অথবা আধ্যাত্মিক তাৎপর্য অনুসন্ধানের যাত্রা। সাধারণত, এটি মঠ বা ব্যক্তির আস্থা এবং ধর্মবিশ্বাসের গুরুত্বের স্থানের জন্য যাত্রা, যদিও কখনও কখনও এটি কারো ব্যক্তিগত বিশ্বাসের মধ্যে রূপক যাত্রা হতে পারে। অনেক ধর্ম কোন বিশেষ জায়গাগুলিতে আধ্যাত্মিক গুরুত্ব সংযুক্ত করে: প্রতিষ্ঠাতা বা সন্তের জন্ম বা মৃত্যুর স্থান, বা তাদের "অন্তরাত্মার আহবান" বা আধ্যাত্মিক জাগরণের স্থান বা পরমাত্মার সাথে তাদের সংযোগ (চাক্ষুষ বা মৌখিক) স্থান যেখানে অলৌকিকতা সঞ্চালিত বা সাক্ষী, বা যেখানে একজন দেবতা বাস করেন বা "উপস্থিতি ছিল", বা বিশেষ আধ্যাত্মিক ক্ষমতা দেখা যায় এরকম যে কোন স্থান । এই ধরনের স্থানগুলিতে কোন মঠ অথবা মন্দির স্মারক আকারে রাখা যেতে পারে যা ভক্তদের নিজেদের আধ্যাত্মিক উপকারের জন্য দর্শনে উত্সাহিত করা হয়ঃ আরোগ্য লাভ বা প্রশ্নের উত্তর দেওয়া বা অন্য কোন আধ্যাত্মিক উপকার লাভ করা। এমন ব্যক্তি যিনি এরকম একটি যাত্রা করেন তাকে তীর্থযাত্রী বলা হয়। একজন সাধারণ মানুষের অভিজ্ঞতা হিসাবে, তীর্থযাত্রা ওয়ালেস ক্লিফট এবং জিন ডালবি ক্লিফটের দ্বারা একটি জুঞ্জিয়ান আর্কটাইপ হিসেবে প্রস্তাব করা হয়েছে।  পবিত্র ভূমি ইব্রাহিমীয় ধর্মের ইহুদীধর্ম, খ্রিষ্টধর্ম এবং ইসলাম ধর্মের তীর্থযারার জন্য একটি কেন্দ্রবিন্দু হিসাবে কাজ করে । ২০১১ সালে স্টকহোম ইউনিভার্সিটির গবেষণার মতে, এই তীর্থযাত্রীরা তাদের বিশ্বাসের প্রাকৃত প্রকাশ দেখার ও স্পর্শ পাবার জন্য পবিত্র ভূমি পরিদর্শন করে এবং সমষ্টিগত উদ্দীপনার সঙ্গে পবিত্র অনুষঙ্গে তাদের বিশ্বাসকে নিশ্চিত করতে এবং পবিত্র ভূখণ্ডের সঙ্গে ব্যক্তিগতভাবে সংযোগ স্থাপন করতে।  আরও দেখুন বৈশ্বিক ধর্মগুলির প্রতিষ্ঠাতাগণের কবর স্থান এইচসিপিটি - তীর্থযাত্রা ট্রাস্ট  আত্ম আবিষ্কারের যাত্রা Junrei  তীর্থযাত্রীদের তালিকা উল্লেখযোগ্য ধর্মীয় স্থলগুলির তালিকা আশ্রম  ক্ষমা (অনুষ্ঠান)  Romeria পবিত্র ভ্রমণ বিশ্ব যুব দিবস তথ্যসূত্র  বিষয়শ্রেণী:তীর্থযাত্রা বিষয়শ্রেণী:ধর্মীয় পর্যটন
ম্যাথু রবার্ট টার্গেট (; জন্ম: ১৮ সেপ্টেম্বর ১৯৯৫; ম্যাট টার্গেট নামে সুপরিচিত) হলেন একজন ইংরেজ–স্কটল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৩ সালে, টার্গেট ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন ম্যাথু রবার্ট টার্গেট ১৯৯৫ সালের ১৮ই সেপ্টেম্বর তারিখে ইংল্যান্ডের হ্যাম্পশায়ারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল টার্গেট স্কটল্যান্ড অনূর্ধ্ব-১৯ দলের হয়ে খেলার মাধ্যমে স্কটল্যান্ডের প্রতিনিধিত্ব করেছিলেন। অতঃপর তিনি ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ২ বছরে ১২ ম্যাচে অংশগ্রহণ করে ১টি গোল এবং একটি শিরোপা জয়লাভ করেছেন।  তথ্যসূত্র  বহিঃসংযোগ                 বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:সাউদাম্পটন ফুটবল ক্লাবের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
thumb|Imperial Ordinance 167 issued on December 27, Meiji 28 (1895). জাপান মান সময় বা JST ( Nihon Hyōjunji or  Chūō Hyōjunji) জাপানের সময় অঞ্চল, যেটি ইউটিসি থেকে ৯ ঘণ্টা এগিয়ে অর্থাৎ ইউটিসি+৯। এখানে কয়েকবার আলোচনা হলেও দিবালোক সংরক্ষণ সময় চালু হয়নি। দ্বিতীয় বিশ্বযুদ্ধ চলাকালীন এই সময়কে "টোকিও মান সময়"ও বলা হত।  জাপানের মান সময় কোরীয় মান সময়, ইন্দোনেশীয় পূর্বাঞ্চল মান সময় এবং য়াকুতস্ক সময় একই।   ইতিহাস    জাপানি সাম্রাজ্যের সময় অঞ্চল  জানুয়ারী ১৮৯৬ থেকে সেপ্টেম্বর ১৯৩৭ সাল পর্যন্ত জাপানে দুটি সময় অঞ্চল কার্যকর করা হয়েছিলঃ টাইম অফসেটনাম জাপানিজ নামরোমানীকরণ নামঅঞ্চলইউটিসি+৮পশ্চিমাঞ্চলীয় মান সময়西部標準時Seibu Hyōjunjiপশ্চিমাঞ্চলীয় ওকিনাওয়া এবং তাইওয়ান (আরও দেখুন তাইওয়ান মান সময়)ইউটিসি+৯কেন্দ্রীয় মান সময়中央標準時Chūō Hyōjunjiজাপান মুলভূখণ্ড এবং কোরিয়া (আরও দেখুন দক্ষিণ কোরিয়া মান সময়) অক্টোবর ১৯৩৭ সাল থেকে পশ্চিমাঞ্চলীয় ওকিনাওয়া এবং তাইওয়ানে কেন্দ্রীয় সময় অঞ্চলও ব্যবহৃত হচ্ছে-   আইএএনএ সময় অঞ্চল ডাটাবেস  আইএএনএ সময় অঞ্চল ডাটাবেস জাপানের নাম এশিয়া/টোকিও।   তথ্যসূত্র   বিষয়শ্রেণী:সময় অঞ্চল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ১৭:৫৫, ৩ জুলাই ২০২৩ (ইউটিসি) পহরমুড়া উচ্চ মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () WP:GNG পূরণ করে না। নিবন্ধে থাকা নয়টি তথ্যসূত্রের একটিও নির্ভরযোগ্য নয়, কোনো তাৎপর্যপূর্ণ প্রচার নেই। — হাসিব (আলাপ) ১২:১৪, ২১ জুন ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।